《望鸡园诗》
宋代·饶节

望鸡天人供，韵出芝菌表。炎蒸夜过雨，裂地出清晓。

根株树玉夜，顶𩕳翚青缥。羽衣散皋原，鸿雁集蘋蓼。

邂逅遽撷取，已尽首犹矫。麻昉助芳烈，姜芼戒烦扰。

取味俄顷间，薇蕨盖其小。吾生易与耳，升合自可了。

聊为道人剧，五鼎端可少。

作者简介：饶节（1065～1129），宋代诗僧。字德操，一字次守，自号倚松道人、倚松老人，出家后法名如壁。江西临川人，江西诗派重要诗人。就学于吕希哲，与谢逸、汪革、谢薖并称为“江西诗派临川四才子”。其诗淳真朴实，华而不绮，陆游称其为当时诗僧第一。